માહીતી મુજબ સંઘવી એન્ડ કાુ.ના વેરહાઉસમાં સરકાર દ્વારા ખરીદાયેલ મગફળીનો જથ્થો રાખવામાં આવ્યો હતો. જેમાં આગ લાગી હતી. શરૂઆતમાં તંત્ર ગંભીર ન હોવાનો આક્ષેપ લોકોએ કર્યો હતો. જો કે ધીરે ધીરે આગ ભીષણ બનતા લબકારા મારતી આગની જવાળાઓએ કાર્ગો ઝુંપડપટ્ટી ઉપરાંત કીડાણા ગામે આવેલા અન્ય ખાનગી વેરહાઉસમાં આગ વકરવાનો ભય લાગતા સૌ ચિંતામાં મુકાઇ ગયા હતા. મોડી રાત દરમ્યાન ઇમરજન્સી રિપોન્સ સેન્ટર, ગાંધીધામ નગરપાલીકા, કંડલા પોર્ટ ઉપરાંત ભુજ, અંજાર, માંડવીના ફાયર ફાઇટરો પણ ઘટના સ્થળે આગ બુઝાવવામાં લાગ્યા હતા. આગ ભીષણ હોવાના સમાચારને પગલે કલેકટર રેમ્યા મોહન, જિલ્લા વિકાસ અધિકારી સી.જે.પટેલ ઘટના સ્થળે ધસી આવ્યા હતા.